# Roger Gual

Roger Gual (Barcelona, 12 de novembre de 1973) és un director de cinema català.

## Biografia

Estudia Disseny gràfic a l'escola Elisava de Barcelona i comença dues carreres que mai acaba: Administració i Direcció d'Empreses i Història de l'Art a la Universitat de Barcelona. El 1998 se'n va a viure a Nova York, treballa com a freelance en publicitat i al mateix temps estudia cinema. Un any després marxa a Cuba on participa en un taller de guió i realització a l'Escola Internacional de San Antonio de los Baños.
El 2001 escriu i dirigeix amb Julio Wallovits la pel·lícula Smoking Room. El llargmetratge es va presentar a la 5a edició del Festival de Cinema Espanyol de Màlaga, on va rebre els premis al Millor Guió, a la Millor Interpretació masculina (per tot el repartiment) i el Premi Especial del Jurat.
El juliol de 2003, dirigeix i estrena l'obra de teatre La pata negra, amb Vicenta N'Dongo, per al Festival Grec de Barcelona i el Mercat de les Flors. I el 2004 coescriu i codirigeix un espectacle anomenat Muntant pollastres, amb el clown Jango Edwards, per al Fòrum de les Cultures de Barcelona.
El 2005 escriu i dirigeix el seu segon llargmetratge, aquesta vegada en solitari, anomenat Remake i que es va estrenar a les sales el 21 d'abril del 2006.
El juny de 2013 va estrenar Menú degustació, un film interpretat per Jan Cornet, Clàudia Bassols, Vicenta N'Dongo, Fionnula Flanagan, Stephen Rea i Togo Igawa. El film comença amb un any d'antelació, en què en Marc i la Raquel aconsegueixen reservar taula en un dels millors restaurants del món, en un racó de la Costa Brava; quan arriba el dia escollit, resulta que en realitat ells ja fa temps que no estan junts, però no per això renuncien a la cita. Entre el seu palmarès destaquen: la Menció Especial del Jurat en el Festival Internacional de Karlovy Vary; la nominació al Premi Fassbinder a la Millor Opera Prima, en els premis de l'Acadèmia de Cinema Europeu; el premi a la Millor Òpera Prima en el Festival de Tudela i en la Mostra de València. El 2003, van rebre el Goya a la millor direcció novell. Smoking Room es va estrenar en sales comercials a mitjans de juny del 2002. Remake és la seva segona pel·lícula i el seu debut en solitari.

## Filmografia
### Cinema

| Com a director Remake (2006) Hotel (2011, curtmetratge) Smoking Room (2012) Menú degustació (2013) 7 años (2016) | Com a guionista Remake (2006) Hotel (2011, curtmetratge) Smoking Room (2012) Menú degustació (2013) | Com a productor Parking (2007) |

### Televisió

| Com a director 64 postures (2012) | Com a guionista 64 postures (2012) |

## Premis i nominacions

| Any | Premi | Categoria | Títol | Resultat |
| 2002 | Premis de Cinema de Barcelona | Millor Director | Smoking Room | Guanyador |
| 2002 | Premis Butaca | Millor pel·lícula catalana | Smoking Room | Nominat |
| 2002 | Karlovy Vary International Film Festival | Special Mention | Smoking Room | Guanyador |
| 2002 | Festival de Cinema Espanyol de Màlaga | | Smoking Room | Nominat |
| 2002 | European Film Awards | European Discovery of the Year | Smoking Room | Nominat |
| 2002 | Festival de Cinema Espanyol de Màlaga | | Smoking Room | Guanyador |
| 2002 | Karlovy Vary International Film Festival | Crystal Globe | Smoking Room | Nominat |
| 2003 | Premi Cercle d'Escriptors Cinematogràfics,Espanya | Premi Revelació | Smoking Room | Guanyador |
| 2003 | Premis ADIRCAE | Best First Work | Smoking Room | Guanyador |
| 2003 | Premis Goya | Millor director novell | Smoking Room | Guanyador |
| 2003 | Premi Cercle d'Escriptors Cinematogràfics,Espanya | Millor Guió Original | Smoking Room | Nominat |
| 2003 | Premis Goya | Millor guió original | Smoking Room | Nominat |
| 2006 | Premis Butaca | Millor pel·lícula catalana | Remake | Nominat |
| 2006 | Festival de cinema de Mar del Plata | Millor pel·lícula | Remake | Nominat |
| 2006 | Festival de Cinema Espanyol de Màlaga | | Remake | Nominat |
| 2013 | Hawaii International Film Festival | Millor pel·lícula | Menú degustació | Nominat |

## Referències

* ↑ Roger Gual Biblioteca Pública de Tarragona, Generalitat de Catalunya
* ↑ Nota de premsa estrena film
* 1 2 3 4 5 6 7 8 9 10 11 12 13 14 15 16 «Roger Gual-Awards» (en anglès). imdb. [Consulta: 24 febrer 2014].

## Enllaços externs

* Web oficial (anglès) (castellà)